text: TAC12 TV - L'ús de la mascareta serà obligatori durant la nova normalitat
  Durant la nova normalitat que preveu el Govern Central es manté com a obligatori l'ús de la mascareta i se sancionarà amb multes de fins a 100 euros les persones que incompleixin la norma, sempre que no es pugui garantir una distància de seguretat superior al metre i mig. És un dels punts destacats de la normativa que ha de regular les principals mesures que regiran la vida quotidiana una vegada finalitzi l'estat d'alarma.
  Entre altres mesures, el decret aprovat pel consell de ministres també preveu que les residències de gent gran es coordinin amb un centre sanitari i tinguin plans de contingència en cas que s'hi detecti un brot de la Covid-19. El decret també regula l'organització de les competències entre Estat i Comunitats Autònomes.
  Es preveu que la normativa entri en vigor a partir del 21 de juny, data en què el govern estima que es superarà la fase 3, l'última de la desescalada, coincidint amb el punt final de l'actual estat d'alarma.
  Més en aquesta secció: « Una nova defunció amb COVID-19 al Camp de Tarragona Una defunció amb coronavirus, dos positius més i tres altes al Camp de Tarragona »